## **KAJ SE BO DOGAJALO PRI PROJEKTU POPESTRIMO ŠOLO V ŠOLSKEM LETU 2017/2018**

## Spodaj so predstavljene aktivnosti katere bom kot MULTIPLIKATOR POŠ učencem ponudil v naslednjem šolskem letu. Več o teh in drugih programih bo objavljeno na spletni strani osnovne šole pod zavihkom POPESTRIMO ŠOLO in v POŠ kotičku v prostorih osnovne šole. Vse delavnice in aktivnosti se bodo izvajale v času ko ni pouka.

## **ZNANJE JE LAHKO BOLJŠE**

## Primerno za učence od 1. do 9. razreda.

## Uporabljali bomo posebej prilagojene metode in oblike dela.

## Poudarek bo na individualnem delu z učenci.

## V sklopu učne pomoči, bodo učenci deležni razlag različnih tehnik in načinov učenja.

## **VEČ KOT ZNAM VEČ VELJAM**

Primerno za učence od 1. do 9. razreda.

* Delavnica je namenjena tistim, ki si želijo izpopolniti svoje znanje iz področja kjer so nadarjeni. Učenci bodo preko prilagojenih metod in oblik dela deležni poglobljenega obravnavanja izbranih področji.

## **ŠPORT JE ZAKON**

## Primerno za učence od 1. do 9. razreda.

## Osnovna motorika je temelj gibalnega znanja. Učencem od 1. do 5. razreda bo ponujena vadba osnovne motorike takoj po pouku kot interesna dejavnost.

## Skozi zabavne igre in različne gibalne naloge bomo na prijazen način z učenci razvijali osnovne motorične sposobnosti, se učili sodelovanja, urili delovne navade in spoznavali šport kot nekaj lepega, koristnega in vsakdanjega.

## Pripravljali se bomo tudi na pravo otroško mini olimpijado, ki bo potekala 13. 9. 2017 ob 15:00 na stadionu pri šoli. V primeru slabega vremena pa v telovadnici. Sodelovali bodo učenci prve od 1. do 3. razreda.

* Učenci predmetne stopnje se bodo lahko udeležili vadbe različnih športnih vsebin (odbojka na mivki, badminton, namizni tenis, košarka, plezanje....). Vsebine bodo prilagojene glede na letni čas in željo vključenih v programe.

## **VELIKANI V ZLATOROGOVI DEŽELI**

## Delavnica bo potekala na podružnični šoli v Drežnici, od ponedeljka do petka med 6:45 in 7:45

## Z učenci bomo brali pravljice iz ljudskega izročila, o njih se bomo o pogovarjali, igrali igre vlog, izdelali plakate, zgodbe ilustrirali ali na druge načine poustvarili bajeslovna bitja.

## Prebirali bomo tudi knjige domačega branja in razpravljali o zgodbah v njih.

## K dejavnosti bomo povabili posebne goste (etnologe, pisatelje, ilustratorje).

## Dejavnost bo poleg večanja bralnih kompetenc spodbujala tudi domišljijo in ustvarjalnost učencev.

**ŠOLSKI VRTOVI**

Primerno za učence od 1. do 9. razreda.

* Tema delavnice je ureditev šolskega okoliša. Pregledali bomo kotičke okoli šole in z svežimi idejami poizkušali polepšati in urediti okolico naše šole.

**PROJEKT »TRIM STEZA« OD IDEJE DO IZVEDBE**

Primerno za učence od 6. do 9. razreda.

* Učenci se bodo seznanili s večletnim projektom od ideje do izvedbe Kobariške trim steze.
* Skupaj z lokalno skupnostjo bomo poiskali primerno lokacijo za postavitev trim steze. V sklopu teh ur bodo učenci spoznali kakšen je namen trim steze in katere zakonitosti je pri njenem snovanju potrebno upoštevati.
* V kolikor bo dovolj interesa s strani lokalne skupnosti, bomo trim stezo tudi zgradili in jo s pomočjo turističnih delavcev umestili v turistično ponudbo.

## Multiplikator POŠ

## Peter Janušič